Document ID: 32014R1360

KOMISIJAS ĪSTENOŠANAS REGULA (ES) Nr. 1360/2014
(2014. gada 18. decembris),
par atvilkumiem no nozvejas kvotām, kas pieejamas attiecībā uz konkrētiem zivju krājumiem 2014. gadā, pamatojoties uz šo krājumu pārzveju iepriekšējos gados, un par grozījumiem Īstenošanas regulā (ES) Nr. 871/2014 attiecībā uz daudzumiem, kas atvelkami turpmākos gados
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1., 2., 3. un 5. punktu,
tā kā:
(1)
Padomes Regulas (ES) Nr. 1262/2012 (2), (ES) Nr. 1088/2012 (3), (ES) Nr. 1261/2012 (4), (ES) Nr. 39/2013 (5) un (ES) Nr. 40/2013 (6) nosaka nozvejas kvotas, kas pieejamas attiecībā uz konkrētiem zivju krājumiem 2013. gadā.
(2)
Padomes Regulas (ES) Nr. 1262/2012, (ES) Nr. 1180/2013 (7), (ES) Nr. 24/2014 (8) un (ES) Nr. 43/2014 (9) nosaka nozvejas kvotas, kas pieejamas attiecībā uz konkrētiem zivju krājumiem 2014. gadā.
(3)
Saskaņā ar Regulas (EK) Nr. 1224/2009 105. panta 1. punktu, ja Komisija konstatē, ka dalībvalsts ir pārsniegusi tai iedalītās nozvejas kvotas, Komisija veic atvilkumus no attiecīgās dalībvalsts turpmākajām nozvejas kvotām.
(4)
Ar Komisijas Īstenošanas regulu (ES) Nr. 871/2014 (10) ir noteikti atvilkumi no nozvejas kvotām, kas pieejamas attiecībā uz konkrētiem zivju krājumiem 2014. gadā, pamatojoties uz šo krājumu pārzveju iepriekšējos gados.
(5)
Tomēr dažām dalībvalstīm atvilkumus no krājumiem iedalītajām un pārzvejotajām kvotām saskaņā ar Īstenošanas regulu (ES) Nr. 871/2014 nevarēja veikt, jo 2014. gadā šādas kvotas minētajām dalībvalstīm nebija pieejamas.
(6)
Regulas (EK) Nr. 1224/2009 105. panta 5. punktā paredzēts, ka, ja atvilkumus par pārzvejotu kvotu nevar veikt nākamajā gadā pēc pārzvejas, jo attiecīgajai dalībvalstij minētā kvota nav pieejama, atvilkumi būtu jāveic no kvotas, kas pieejama attiecībā uz citiem krājumiem tajā pašā ģeogrāfiskajā apgabalā vai ar to pašu komerciālo vērtību. Saskaņā ar Komisijas Paziņojumu Nr. 2012/C 72/07 (11) šādus atvilkumus vēlams būtu veikt no kvotām, kas iedalītas krājumiem, no kuriem zvejoja tā pati flote, kas pārsniedza kvotu, ņemot vērā nepieciešamību izvairīties no izmetumiem jauktā dažādu sugu zvejā.
(7)
Ar attiecīgajām dalībvalstīm tika rīkotas apspriedes par ierosinātajiem atvilkumiem no kvotām, kas iedalītas citiem krājumiem, kuri nav pārzvejotie krājumi.
(8)
Turklāt daži Īstenošanas regulā (ES) Nr. 871/2014 paredzētie atvilkumi šķiet lielāki par pielāgoto kvotu, kas pieejama 2014. gadā, un tāpēc šos atvilkumus no minētās kvotas nevar veikt pilnībā. Saskaņā ar Komisijas Paziņojumu Nr. 2012/C 72/07 atlikušie daudzumi būtu jāatvelk no pielāgotajām kvotām, kas pieejamas turpmākajos gados.
(9)
Tāpēc būtu attiecīgi jāgroza Īstenošanas regula (ES) Nr. 871/2014,
IR PIEŅĒMUSI ŠO REGULU.
1. pants
Šīs regulas I pielikumā noteiktās nozvejas kvotas 2014. gadam samazina, piemērojot atvilkumus alternatīviem krājumiem, kas norādīti minētajā pielikumā.
2. pants
Īstenošanas regulas (ES) Nr. 871/2014 pielikumu aizstāj ar šīs regulas II pielikuma tekstu.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 18. decembrī

Labels: 20
6